Kehittäjät voivat jatkossa myydä Mac- ja iOS -sovelluksia yhdessä paketissa - Muropaketti.com
24.03.2020 19:13 | Muropaketin toimitus
Apple on ilmoittanut, että kehittäjille tarjotaan jatkossa mahdollisuus kaupata käyttäjille sekä macOS:llä, iOSilla, iPadOS:llä että watchOS:llä toimivia sovelluksia yhdessä paketissa. Myös sovellusten sisäiset ostot siirtyvät nyt vaivatta alustojen välillä.
Käytännössä muutos tarkoittaa sitä, että samaa sovellusta ei välttämättä tarvitse enää ostaa erikseen esimerkiksi sekä Macille että iPhonelle, vaan käyttäjä pääsee käsiksi molempiin versioihin samalla hinnalla. Myös sovellusten sisällä tehdyt ostokset, kuten peleihin upotetut mikromaksut, ovat käytettävissä alustasta riippumatta, kertoo 9 to 5 Mac.
Muutoksen tavoitteena on todennäköisesti tuoda iPadille kehitettyjä sovelluksia helpommin myös Mac-käyttäjien ulottuville. Toistaiseksi yksikään sovellus ei kuitenkaan vielä tarjoa edellä mainittua ominaisuutta, mutta sovelluksia todennäköisesti putkahtaa tarjolle jo lähitulevaisuudessa.
Apple esitteli uuden MacBook Air -kannettavan – Enemmän suorituskykyä ja parempi näppäimistö